Diari Oficial de la Generalitat Valenciana


Sumari del DOGV 2219, del 03-03-1994 (1994/830723)

RESOLUCIÓ de 19 de gener de 1994, del director general d'Arquitectura i Habitatge, sobre l'acreditació d'un laboratori d'assajos de control de qualitat de l'edificació en l'àrea de sòls, àrids, mescles bituminoses i els seus materials constituents en vials (SV).
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2219

Data del DOGV
:   03-03-1994

Secció del DOGV
:   ALTRES DISPOSICIONS

Número del document
:   1994/830723


Data del document
:   19-01-1994

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 19 de gener de 1994, del director general d'Arquitectura i Habitatge, sobre l'acreditació d'un laboratori d'assajos de control de qualitat de l'edificació en l'àrea de sòls, àrids, mescles bituminoses i els seus materials constituents en vials (SV). [94/1047]  
El senyor Rafael Arteaga Gozalvez, en nom i en representació del laboratori d'assajos SEG, SA, sol·licita l'acreditació d'un laboratori d'assajos en l'àrea de sòls, àrids, mescles bituminoses i els seus materials constituents en vials (SV), d'acord amb el Decret 173/1989, de 24 de novembre, del Consell de la Generalitat Valenciana.  
L'expedient d'acreditació s'ha tramitat d'acord amb el Reial Decret 1230/1989, de 13 d'octubre, i l'Ordre 22022, de 5 de juliol de 1990, del Ministeri d'Obres Públiques i Urbanisme. En l'expedient consta que s'han complert tots els requisits reglamentats.   
Per això, i a proposta de la Divisió de Normativa Tècnica i Control de Qualitat, resolc:  
Primer  
Acreditar el laboratori SEG, SA, amb domicili social al carrer Alqueria de Raga, núm. 3 de Picanya (València), en l'àrea de sòls, àrids, mescles bituminoses i els seus materials constituents en vials (SV) amb la referència 07020SV94.  
Segon  
Aquesta acreditació tindrà validesa en l'àmbit de la Comunitat Valenciana durant un període de cinc anys, comptadors a partir de l'endemà de la publicació en el Diari Oficial de la Generalitat Valenciana, i queda supeditada al compliment de les condicions establertes en el Decret 173/1989, de 24 de novembre, del Consell de la Generalitat Valenciana; l'Ordre de 5 de juliol de 1990, del Ministeri d'Obres Públiques i Urbanisme, i el Reial Decret 1230/1989, de 13 d'octubre, particularment, les condicions indicades en l'article 2n de les disposicions reguladores del reial decret esmentat.  
Tercer  
Els laboratoris de les seccions de Control de Qualitat dels serveis territorials d'Arquitectura i Habitatge realitzaran les inspeccions periòdiques per a la verificació del compliment de les condicions de l'acreditació durant el període dels cinc anys.  
Quart  
Qualsevol variació en les condicions que serviren de base per a l'acreditació del laboratori s'haurà de comunicar a aquesta direcció general en el moment en què es produesca.  
Cinquè  
Aquesta resolució es comunicarà a la Direcció General per a l'Habitatge, l'Urbanisme i l'Arquitectura del Ministeri d'Obres Públiques, Transports i Medi Ambient per a la seua inscripció en el Registre General de Laboratoris d'Assajos Acreditats amb la referència 0702OSV94.  
DISPOSICIÓ FINAL  
Aquesta Resolució entrarà en vigor l'endemà de la publicació en el Diari Oficial de la Generalitat Valenciana.  
València, 19 de gener de 1994.- El director general d'Arquitectura i Habitatge: Luis Casado Martín.